Concentració de rebuig a l'ordre d'internament en CIE i expulsió contra dos persones
Dimarts 22 d'octubre a les 19.30h (Delegació del Govern de la Generalitat de Catalunya)
Concentració de rebuig a l'ordre d'internament en CIE i expulsió contra 2 de les persones detingudes per les mobilitzacions d'aquesta setmana contra la #sentència del Tribunal Suprem
Aquest passat diumenge 20 d’octubre, la magistrada del jutjat de guàrdia de Lleida va acordar la presó provisional contra 4 persones, una mesura excepcional i reservada per casos molt greus que recentment s’està començant a aplicar de forma més recorrent i arbitrària. A més, el mateix òrgan judicial també dictava l’internament en un CIE i l’obertura d’un expedient d’estrangeria per a dos d’aquestes persones.
Des de la plataforma No en el nostre nom volem denunciar que utilitzar la llei d'estrangeria contra manifestants i obrir l'amenaça de deportació per dissuadir de la protesta, és directament violència. Denunciem el racisme i la vulneració de drets de persones migrants.